REGLER FOR KASSERING OG SALG AV VITENSKAPELIG TEKNISK OG KONTORTEKNISK UTSTYR
Det vises til ”Normalinstruksen” for utrangering, kassasjon og avhending av materiell og fast eiendom som tilhører staten gitt ved kongelig resolusjon 17. mars 1978, jf. § 10, 2. ledd.

1. Utslitt eller utjenelig inventar, vitenskapelig utstyr, klinikk- og laboratorieutstyr, teknisk og kontorteknisk utstyr (senere kalt utstyr) skal avhendes eller kasseres.

2. Kassasjon og avhending av utstyr av ubetydelig verdi avgjøres av instituttstyrer eller den han bemyndiger/ved Universitetet i Tromsø av budsjettenheten. For fellesutstyr og utstyr i administrasjonen tas tilsvarende avgjørelse av universitetsdirektøren eller den han bemyndiger. Er utstyret registrert, sendes kassasjonsmeldingen til innkjøpsavdelingen.

3. For utstyr som antas å ha nytteverdi for andre budsjettenheter/institutter avgjøres kassasjonsspørsmålet i samråd med innkjøpsavdelingen. Ved kassasjon av utstyr av betydelig innkjøps-/gjenkjøpsverdi skal budsjettenhetens/instituttets begrunnelse vedlegges.

Universitetsdirektøren, den han bemyndiger eller innkjøpssjefen avgjør hvorvidt utstyret kan kasseres direkte.

4. For utstyr som antas å ha en viss nytteverdi for andre budsjettenheter/institutter, sender innkjøpsavdelingen melding til budsjettenhetene/instituttene. 

Overdragelse skjer uten vederlag eller ved internt salg. Skjer overdragelsen ved internt salg, bestemmes salgssummen av en takstinstans bestående av en representant for innkjøpsavdelingen, en for selger og en for kjøper. Kjøp og salg avregnes mot de enkelte budsjettenheters/institutters annuumskonti. Innkjøpsavdelingen sender melding om kjøp og slag til kvesturet/regnskapsavdelingen/økonomiavdelingen.

5. Utrangert/kassert utstyr som ikke er overdratt vederlagsfritt eller solgt til andre brukere ved universitetet, kan

· enten vederlagsfritt til andre universiteter og høgskoler ved Norges almen- vitenskaplige forskningsråds instrumenttjeneste, skoler, museer, humanitære organisasjoner

· eller tilbys andre kjøpere ved kunngjøring. Salgspriser godkjennes av innkjøpsavdelingen.

6. Dersom ingen institusjoner har meldt sin interesse, skal utstyret tilbys kjøpere ved kunngjøring. Salgspriser godkjennes av innkjøpsavdelingen.

7. Salgsinntektene tilfaller i alminnelighet de institutter/budsjettenheter som har avhendet utstyret. Instituttene/budsjettenhetene har anledning til å overskride sine annuums- bevilgninger tilsvarende salgsinntektene samme år som salget skjer. Innkjøps-avdelingen/innkjøpssjefen sender melding om salg til universitetsdirektøren. Formell adgang til overskridelse gis av universitetsdirektøren.

8. Ved større salgsinntekter skal disponering av salgsinntektene avgjøres av kollegiet/ universitetsstyret.

9. Deler av vitenskapelige samlinger og gjenstander av antikvarisk verdi kan ikke avhendes uten universitetsstyrets/kollegiets samtykke.


Universitetet i Tromsø


universitetsdirektøren


